कहा - क्रिकेट खेलेंगे। पूरा सैट मंगवाया गया - बल्ला, हेलमेट, गिल्ली, बेल, बॉल, दस्ताना, स्टम्प्स, लेगगार्ड, एब्डोमेनगार्ड, थाईगार्ड, चेस्टगार्ड, बैटिंग शू आदि। कोचिंग के लिए क्रिकेट एकेडमी में दाखिला भी करा दिया गया। सप्ताह में तीन दिन प्रैक्टिस कराने दादा जी कार में बिठाकर साथ जाते। कहा - गिटार बजायेंगे। गिटार खरीदा गया और सिखाने के लिए एक मास्टर ढूंढे गये। सप्ताह में तीन दिन घर ही आकर वे सिखा जाने लगे। कहा - कार चलाना सीखेंगे। सिखा दिया गया। इसका भी खयाल नहीं किया गया कि लड़का अंडर एज है, शायद यह मानकर कि बड़े घर के बच्चों को इन नियमों का पालन जरूरी नहीं। कहा - मोबाइल सेट चाहिए, वह भी ब्लैकबेरी का। नवीं कक्षा में उसने कुछ अच्छा रिजल्ट कर लिया था तो उसे गिफ्ट चाहिए था। खरीद दिया गया ब्लैकबेरी का सेट, जिसकी कीमत थी 35 हजार रुपये। इतना कुछ होने के बाद भी इस लड़के पर आखिर कौन सा प्रेत सवार हो जाता है?